ร้านข้าวยำเกาหลี ที่รสชาติเฉยๆ
ส่วนตัว เฉยๆกับข้าวยำอยู่แล้วแต่เคยกินร้านนึงแถวหลัง เควิลเลจ อร่อยดี วันนี้มาเมกาบางนา เห็นร้านข้าวยำ เลยอยากลองความต่าง
รายการอาหารไม่หลากหลายมาก เน้นข้าวยำเป็นหลัก
เวลาเสริฟ มาพร้อมชามหิน ร้อนแล้วเราก็คลุกๆข้าวยำในชาม ข้าวก็จะอุ่นเอง
รู้สึกว่า topping ข้าวยำที่นี่ไม่ค่อยสด เหมือนเก็บในตู้เย็นมานานแล้วอุ่นคีบใส่โรยหน้าเฉยๆ หรืออาจเป็นเฉพาะวันอันนี้ไม่แน่ใจ เราอาจจะเป็นวันโชคร้ายพอดี

ข้าวยำเฉลี่ยชามประมาน 250+ รวมน้ำเซอวิส และถามสั่งอาหารทานเล่น คำนวนคร่าวๆ หมดประมาณ 300+ ต่อหัว เราไปกัน 2 คน หมดไป 758 บาท

สั่งข้าวยำ 2 ที่ น้ำดื่ม ชาเขียวเย็น กับทานเล่น 1 เท่านั่น ส่วนตัวคงไม่กลับไป รู้สึกว่าราคาขนาดนี้ จ่ายเพิ่มอีกนิดหน่อย ไปร้านอาหารเกาหลีเฉพาะเลย แบบไม่ใช่ร้านในห้าง อร่อยกว่ามาก 
อีกเรื่องพนักงานที่นี่เฉยชามาก เรียกเก็บตังก็ใช้เวลานาน และมีพนักงานเอาข้าวมานั่งกินบนโต๊ะในเขตลูกค้าด้วย ซื้อเป็นอาหารจากข้างนอก คิดว่าไม่ควรทำ โดยเฉพาะเมื่อเป็นร้านอาหารด้วย

